Vissla Viajero Hoodie - Men's | Steep & Cheap
VisslaViajero Hoodie - Men's
from $36.33 $55.00
ColumbiaTrail Shaker III Pullover Hoodie - Men's Vrekke: Wat hulle doen om elke sent te melk - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Vrekke: Wat hulle doen om elke sent te melk	Vrekke: Wat hulle doen om elke sent te melk
Almal van ons is soms ‘n bietjie suinig, veral as die geld min is.
Daar is egter ook diegene onder ons wat letterlik enigiets sal doen om ‘n sent te spaar en nie uit te gee nie. Hulle is die uiterste gierigaards wat suinigheid tot op die hoogste vlak neem hoewel die meeste van hulle goeie betrekkings het en goeie geld verdien.
Hulle is nie net spaarsaam nie, hulle hele wêreld draai daarom om nie eers die kleinste bedraggie uit te gee aan goed wat die res van die wêreld as noodsaaklik en alledaags beskou nie. Ou Scrooge kan nie by hulle kers vashou as hulle meedoënloos veg om elke sent te spaar nie.
Kom ons kyk na ‘n paar van die vreemde (en soms verstandige en kreatiewe) maniere waarop gewone en fabelagtig ryk mense hul sente omdraai:
Kate Hashimoto is ‘n geoktrooieerde openbare rekenmeester wat in New York woon en toegang het tot baie eersterangse restourants. Tog verkies sy om bederfbare kos (wat heeltemal goeie kos insluit) uit hierdie restaurante se vullisblikke te herwin. Sy kry dit reg om die helfte van haar salaris in een van die duurste stede ter wêreld te spaar. Sy gebruik nie toiletpapier nie, sy was nie wasgoed nie, sny self haar hare en het in die laaste tien jaar nog geen toiletware gekoop nie.
Terence Candell bly in Oakland, California, en spandeer feitlik geen geld nie. Hy is altyd op soek na kleingeld, weier om enige meubels te koop en neem nooit sy gesin uit vir ete nie. Hy verf sy huis met een emmer verf en wanneer hy en sy gesin wel uiteet, is dit ‘n goedkoop Chinese buffet met ses mense wat drie borde kos deel.
Victoria Hunt bly in Columbus, Ohio, en het haarself ’n miljoenêr gemaak deur ‘n totale vrek te wees. Sy laat haar vrieskas net 12 uur per dag loop en stort net by haar gimnasium ten einde water en elektrisiteit te spaar.
Ben Livingstone bly in Austin, Texas, en het ‘n paar heel kreatiewe maniere gevind om suinigheid tot nuwe hoogtes te voer. Hy gebruik sy skottelgoedwasser om sy klere te was, kry sy drinkwater uit ‘n nabygeleë stroompie en maak sy eie tandepasta.
Die Australiese miljoenêr Gerry Harvey neem twee maande om te besluit om nuwe skoene te koop en het sy vrou betig omdat sy lemoene by die winkel koop terwyl daar ‘n boom in die tuin is. Hy het homself ook ‘n notaboekrekenaar van die sprekerspodium toegeëien nadat hy die Australiese Sekuriteite-instituut toegespreek het oor hoe om werkkoste te besnoei.
David Cheriton, ‘n Kanadese miljardêr en een van Google se oorspronklike beleggers, spaar die helfte van sy maaltye van restaurante sodat hy die volgende dag op maaltye kan bespaar. Hy sny al vir byna twee dekades self sy hare omdat hy dit haat om vir ’n haarsny te betaal of fooitjies te gee.
Bronne Philstar.com, 28 June 2013, “Extreme Cheapskates: How far will you go to save some cash?” http://www.philstar.com/breaking-news/2013/06/28/959266/extreme-cheapskates-how-far-will-you-go-save-some-cash.
Stacey Bumpus, 23 November 2013, “The world’s 5 richest misers”, GoBankingRates, http://www.gobankingrates.com/personal-finance/worlds-5-richest-misers/.